Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 531/13/8806	Košice, 19.9.2013
EEČ : 2-65-263-2013

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 34,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Kysak pod spisovou značkou ORP-852/KY-KS-2013.
-	dňa 20. 06. 2013 v čase o 21.45 hod. v rodinnom dome č. 68 v obci Kysak, okres XXXXX-okolie sa pod vplyvom alkoholických nápojov vyhrážal slovne „Boha Ty kurvo, ce zabijem a aj toho kokota hore i šických v dome“ svojej svokre XXXXX, nar. 02. 10. 1956, bytom XXXXX a následne fyzicky napadol svojho svokra XXXXX, nar. 19. 01. 1954, bytom XXXXX, ktorého chytil pod krk, ktorému nespôsobil žiadne poranenia, nakoľko v ďalšom jeho útoku mu zabránila svokra XXXXX, čím u nich svojím konaním vzbudil dôvodnú obavu o ich zdravie a život, že svoje vyhrážky aj uskutoční.

-	dňa 10. 09. 2013 zložil na účet Okresnej prokuratúry XXXXX-okolie č. 7000194644 peňažnú sumu vo výške 34,- € určenú na všeobecne prospešné účely - na pomoc poškodeným trestnými činmi

Odôvodnenie: 
Uznesením Obvodné oddelenie PZ Bidovce zo dňa 21. 06. 2013  pod sp. zn. ČVS:ORP-862/BI-KS-2013 ako obvineného trestne stíha obv. XXXXX  pre prečin nebezpečného vyhrážania podľa § 360 ods. 1, 2 písm. b/ Trestného zákona, za to, že

-	dňa 20. 06. 2013 v čase o 21.45 hod. v rodinnom dome č. 68 v obci Kysak, okres XXXXX-okolie sa pod vplyvom alkoholických nápojov vyhrážal slovne „Boha Ty kurvo, ce zabijem a aj toho kokota hore i šických v dome“ svojej svokre XXXXX, nar. 02. 10. 1956, bytom XXXXX a následne fyzicky napadol svojho svokra XXXXX, nar. 19. 01. 1954, bytom XXXXX, ktorého chytil pod krk, ktorému nespôsobil žiadne poranenia, nakoľko v ďalšom jeho útoku mu zabránila svokra XXXXX, čím u nich svojím konaním vzbudil dôvodnú obavu o ich zdravie a život, že svoje vyhrážky aj uskutoční.

Preskúmaním vyšetrovacieho spisu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného zákona.

Obvinený XXXXX a poškodení XXXXX a XXXXX dňa 10. 09. 2013 za prítomnosti probačného a mediačného úradníka Okresného súdu XXXXX-okolie uzavreli dohodu o zmieri, v rámci ktorej poškodení nežiadajú od obvineného náhradu škody a postačuje im ospravedlnenie, pričom sa obvinený stranám poškodeným ospravedlnil. 

Obvinený slobodne a vážne, zrozumiteľne a určito vyhlásil, že spôsobil skutok, za ktorý je stíhaný, svoje konanie oľutoval. Poškodení prehlásili, že týmto boli ich nároky voči obvinenému v celku uspokojené.

Dňa 10. 09. 2013 obvinený zložil na účet Okresnej prokuratúry XXXXX - okolie č. 7000194644 peňažnú sumu vo výške 34,- € určenú na všeobecne prospešné účely - na pomoc poškodeným trestnými činmi.

Táto suma je primeraná závažnosti spôsobeného prečinu.

Obvinený a poškodení s takýmto spôsobom vybavenia veci vyslovili súhlas.

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, so zreteľom na doterajší život obvineného a na jeho osobné a majetkové pomery som dospel k záveru, že takýto spôsob vybavenia veci bude mať na obvineného pozitívny vplyv.

	Preto bolo nutné rozhodnúť tak, ako je to uvedené vo výrokovej časti toho uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Karas
prokurátor